אחרי משאל טלפוני שנערך בממשלה, במשרד הבריאות התירו הערב (ראשון) קיום פעילות ספורטיבית בכל מרחק מהבית, זאת לאחר שבוטלה המגבלה על יציאה לספורט במרחק של 500 מטרים בלבד. בהודעה נכתב כי ניתן לקיים פעילות בזוגות, כשגם הספורטאים המקצועיים יכולים להתאמן. לפניכם רשימת הענפים וההגבלות הקיימות בפעילות כל ענף. ההחלטה תיכנס לתוקף החל מיום חמישי (ה-30 באפריל), החל מהשעה 8:00 בבוקר.
ריצה- ריצה למרחקים קצרים וארוכים. יש אפשרות להתאמן באופן אישי או קבוצתי. באימונים קבוצתיים באצטדיון אתלטיקה - ניתן עד 10 אנשים בקפסולת אימון. רצים למרחקים ארוכים יוכלו להתאמן במרחב הפתוח על פי הגדרה של 10 אנשים בקבוצה במרחק של 2 מ' אחד מהשני.
קפיצה לרוחק וקפיצה משולשת, קפיצה לגובה וקפיצה במוט, מקצועות הזריקה – עד חמישה אנשים בו זמנית סביב בור הקפיצה או המתקן תוך שמירה על מרחק של 2 מ' אחד מהשני.
אופני כביש- רכיבה בכבישים, עם שמירה על מרחק בין הרוכבים. במידה והרכיבה מתקיימת במתחם הוולודרום, רוכב אחד במסלול בלבד.
6. טיפוס ספורטיבי - ניתן לסמן אזורים אישיים לכל מתאמן ולחטא את כל הקיר בין מתאמן למתאמן.
16. ספורט ריקוד- ריקוד ללא מגע עם מרחקים של מעל 2 מ' בין הרוקדים.
17. ענפי משחקי כדור – כדורגל, כדורסל, כדוריד, כדורעף, כדורמים, הוקי קרח פוטבול, רוגבי, סופטבול ולקרוס וכד' - אימונים עם הקפדה של שני מטרים ללא מגע בין השחקנים. פעילות במסגרות מאורגנות של ענפי הכדור התחרותיים בהנחיית צוותי אימון בחלוקה של עד 10 אנשים באזורים מתוחמים תחת הקפדה על שמירת מרחק בין המתאמנים שיבצעו אימונים ללא מגע (אימוני כושר וכוח, קליעה לסל, בעיטות לשער, דריבלים, ריצות ספרינט, קפיצות וכו').
20. קליעה - שימוש בציוד אישי. שמירה על מרחק של 2 מ' בין היורים.
22. כדורת- שימוש בציוד אישי במידת האפשר שימוש במסיכה. שמירה על מרחק בין המסלולים. מתאמן אחד בכל מסלול.
27. ספורט מוטורי - יש להקפיד על עד עשרה אנשים בו זמנית במסלול ובמתקן כולו (גם נהגים וגם אנשים שנמצאים מחוץ למסלול).